Bjørg Holmen har betydd mye for danse- og teatermiljøene i Innlandet, både som pedagog og koreograf. Hun har bl.a. gjort koreografi for verk med Ringsakeroperaen, Klomadu teater, Kulturproduksjoner, Hedmark teater, Kvennstuguteatret. Hennes engasjement i Ringsakeroperaen startet med oppsettingen i 1981. Hun har tilsammen medvirket som koreograf i 12 av operaens oppsettinger, vært regiassistent ved flere av dem, og ansvarlig for operaens 30års-jubileumskonsert i 2009.